‘ፓዝ ፋይንደር ኢንተርናሽናል’ ኢትዮጵያ የኮሮና ወረርሽኝ ለመከላከል የሚያግዝ ቁሳቁስ ለክልሉ አበረከተ፡፡
ባሕር ዳር፡ ሚያዝያ 10/2012 ዓ.ም (አብመድ) ፓዝ ፋይንደር ኢንተርናሽናል ኢትዮጵያ ዛሬ ለአማራ ክልል ጤና ጥበቃ ቢሮ የኮሮና ወረርሽኝ ስርጭትን ለመከላከል የሚያግዝ የቁሳቁስ ድጋፍ አድርጓል፡፡ ድርጅቱ ብርድልብስ፣ ፍራሽ፣ አንሶላ፣ የእጅ ጓንት (ግላብ)፣ የሕክምና ጋውን እና የመሳሰሉ የሕክምና መገልገያ ቁሳቁስ ነው ድጋፍ ያደረገው፡፡ የአማራ ክልል ጤና ጥበቃ ቢሮ የሕዝብ ግንኙነት ዳይሬክተር ዋለ በላይነህ እንዳሉት የቁሳቁስ ድጋፉ በገንዘብ ሲተመን ወደ 574 ሺህ ብር የሚያወጣ ነው፡፡በአማራ ክልል እየተንቀሳቀሰ ያለው ፓዝፋይንደር ኢንተርናሽናል ኢትዮጵያ ክልሉን በተለያዬ መንገድ እየደገፈ ነው፡፡ አቶ ዋለ እንደተናገሩት የኮሮና ወረርሽኝ የኮሮና ወረርሽን ለመከላከል የአማራ ክልል የገንዘብ እና የቁሳቁስ ድጋፍ ጥሪ ማድረጉ ይታወቃል፡፡ ጥሪውን ተከትሎም በተለይ የሕክምና ቁሳቁስ ድጋፉ ለክልሉ ጤና ጥበቃ ቢሮ እየተበረከተ ነው፡፡ ይሁን እንጂ ድጋፉ በሚፈለገው መጠን አለመሆኑን ነው የተናገሩት፡፡ ዓለም አቀፉን ወረርሽኝ የመከላከል ተግባር በጋራ የሚፈጸም በመሆኑ ግለሰቦች፣ ድርጅቶች እና ለጋሽ አካላት ለክልሉ የሚያደርጉትን ድጋፍ አሁንም አጠናክረው እንዲቀጥሉ ጥሪ አቅርበዋል፡፡ዘጋቢ፡- ደጀኔ በቀለ
ፎቶ፡- የአማራ ክልል ኅብረተሰብ ጤና ኢንስትዩት